L 17/80
SL
Uradni list Evropske unije
19.1.2023
PRILOGA
Predstavitev vsebine letnega poročila o smotrnosti iz člena 134 Uredbe (EU) 2021/2115
1.
SINTEZA STANJA IZVAJANJA STRATEŠKEGA NAČRTA SKP ZA PRETEKLO PRORAČUNSKO LETO
Ta oddelek vključuje kvalitativne informacije iz člena 134(7), točka (a), Uredbe (EU) 2021/2115.
1.1.
Povzetek stanja izvajanja strateškega načrta SKP Ta pododdelek vključuje povzetek napredka pri izvajanju strateškega načrta SKP v preteklem proračunskem letu.
Vključuje lahko tudi povzetek ključnih težav, ki so vplivale na smotrnost strateškega načrta SKP v preteklem proračunskem letu, o čemer se podrobno poroča v pododdelku 1.2, vključno z ukrepi, sprejetimi za odpravo teh težav.
1.2.
Stanje izvajanja strateškega načrta SKP po specifičnih in medsektorskih ciljih Ta pododdelek za vsak specifični in medsektorski cilj iz člena 6(1) in (2) Uredbe (EU) 2021/2115 vključuje opis težav, ki so vplivale na smotrnost strateškega načrta SKP v preteklem proračunskem letu, po potrebi z razlogi, in kjer je ustrezno, z opisom ukrepov, sprejetih za odpravo teh težav.
Vključuje lahko pojasnila v zvezi z odstopanji doseženih vrednosti kazalnikov rezultatov od ustreznih mejnikov za dopolnitev informacij, ki se zagotovijo v skladu s pododdelkom 2.1.
1.3.
Horizontalni vidiki izvajanja strateškega načrta SKP Ta pododdelek vključuje opis napredka pri izvajanju strateškega načrta SKP v preteklem proračunskem letu, opredelitev težav, ki vplivajo na izvajanje strateškega načrta SKP v preteklem proračunskem letu, kjer je ustrezno pa tudi ukrepe za njihovo odpravo, in sicer v zvezi z upravljanjem, mrežami ter nacionalnimi zakonodajnimi ali nezakonodajnimi ukrepi, pomembnimi za izvajanje in smotrnost strateškega načrta SKP.
Vključuje lahko opis težav, ki so vplivale na smotrnost strateškega načrta SKP v preteklem proračunskem letu in katerih ni mogoče sporočiti v okviru specifičnih ali medsektorskih ciljev v pododdelku 1.2.
1.4.
Odstopanje od standardov DKOP v letu 2023 Če je država članica uporabila odstopanje iz člena 1 Izvedbene uredbe (EU) 2022/1317, ta pododdelek vključuje oceno učinkov uporabe takega odstopanja na svetovno prehransko varnost, ohranjanje okolja in boj proti podnebnim spremembam v skladu s členom 2(5) navedene izvedbene uredbe.
2.
KVANTITATIVNE INFORMACIJE, KVALITATIVNE INFORMACIJE O ODSTOPANJU VREDNOSTI KAZALNIKOV REZULTATOV OD MEJNIKOV IN UTEMELJITEV PRESEŽKA REALIZIRANIH ZNESKOV NA ENOTO V PRIMERJAVI Z NAČRTOVANIMI ZNESKI NA ENOTO
Ta oddelek vključuje kvantitativne informacije iz člena 134(4) in (5) Uredbe (EU) 2021/2115.
Vključuje tudi kvalitativne informacije v zvezi z odstopanji od mejnikov iz člena 134(7), točka (b), navedene uredbe.
Vključuje obvezne kvalitativne informacije iz člena 134(9) navedene uredbe.
Vključuje lahko neobvezne kvalitativne informacije iz člena 134(8) navedene uredbe.